จงสรุปบทความ สื่อใหม่จะอยู่รอดได้ ต้องใหญ่พอ BuzzFeed เข้าซื้อกิจการ HuffPost จาก Verizon Media
ทางรอดสื่อใหม่? BuzzFeed สื่อใหม่ชื่อดังเข้าซื้อกิจการ Huffpost (ชื่อเก่าคือ Huffington Post) จาก Verizon Media โดยไม่ได้มีการเปิดเผยมูลค่าดีลแต่อย่างใด สำหรับ Huffpost นี่คือการกลับเข้าสู่อ้อมอกของ Jonah Peretti ซีอีโอและผู้ก่อตั้ง BuzzFeed ซึ่งเขาเป็นผู้ร่วมก่อตั้ง Huffpost ในปี 2005 และหลังจากนั้นได้ขายกิจการให้กับ Verizon ในปี 2015 ภายใต้ดีล Verizon ซื้อกิจการ AOL มูลค่ากว่า 4.4 พันล้านดอลลาร์ โดยนับจากนี้ต่อไป Peretti จะขึ้นมาเป็นผู้นำของทั้ง BuzzFeed และ Huffpost ส่วนด้านของ Verizon จะกลายเป็นผู้ถือหุ้นส่วนน้อย (minority shareholder) ของ BuzzFeed และรวมถึงจะเป็นผู้ลงทุนใน BuzzFeed และ Huffpost ในอนาคตด้วย สำหรับการเข้าซื้อ Huffpost ของ BuzzFeed ทั้งสองเว็บไซต์จะยังคงดำเนินต่อไปตามปกติ เพียงแต่จะมีการเปลี่ยนแปลงในแง่การรับงานโฆษณาและแบ่งปันคอนเทนต์ที่จะทำร่วมกันเพื่อสร้างรายได้ใหม่ๆ นอกจากนั้นจะได้พลังจากเครือข่ายของ Verizon Media มาเสริมด้วย (Verizon Media มีสื่อดิจิทัลในเครือมากมาย เช่น Techcrunch, Engadget, Yahoo! ฯลฯ) ความน่าสนใจของการเข้าซื้อกิจการในครั้งนี้ ภาพใหญ่ของเรื่องคือหาทางรอดของสื่อใหม่ ในวันที่รายได้โฆษณาของสื่อหดตัวลง เพราะถูกกินรวบจากเจ้าแพลตฟอร์มยักษ์ใหญ่อย่าง Google และ Facebook
BuzzFeed ซื้อกิจการ Huffpost จาก Verizon Media โดยไม่เปิดเผยมูลค่าดีล Huffpost นี่คือการกลับเข้าสู่อ้อมอกของ Jonah Peretti ซีอีโอและผู้ก่อตั้ง BuzzFeed ซึ่งเขาเป็นผู้ร่วมก่อตั้ง Huffpost ในปี 2005 
ส่วนด้านของ Verizon เป็นกลายเป็นผู้ถือหุ้นส่วนน้อย ทั้ง BuzzFeed และ Huffpost และจะเป็นผู้ลงทุนในอนาคต
Huffpost ของ BuzzFeed จะดำเนินตามปกติ แต่จะเปลี่ยนแค่การรับโฆษณาและแบ่งการทำคอนเทนต์ 
ภาพใหญ่คือทางรอดของสื่อใหม่ เพราะ รายได้สื่อลดลง เพราะถูกผลกระทบจาก Google และ Facebook
4.ข่าวเศรษฐกิจและการเงิน,6.ข้อมูลการเงินรายบริษัท